《御制乃眷储闱方崇学术锡群书於册府励至业於》
宋代·寇准

景命昭彰佑德基，元储敦裕协祥期。
寝门劭至尝无怠，学肆多闻讵有疑。
金玉腾音锵睿律，简编申锡振良规。
河图奥秘言诚训，艺圃优柔善益资。
玉宇风清传密诏，蓬山云委锡芳蕤。
天颜不远回宸眷，肉味都忘听宝辞。
燕翼诒谋欣教盛，上庠隆道庆才奇。
叨逢华旦居黄阁，久侍宣游近赤墀。
恩厚荐承三昼接，力微宁致百工熙。
东闱疏问英猷远，圣虑乾乾更念慈。

作者简介：莱国忠愍公寇准（961-1023），字平仲。汉族，华州下邽(今陕西渭南）人。北宋政治家﹑诗人。太平兴国五年进士，授大理评事，知归州巴东、大名府成安县。天禧元年，改山南东道节度使，再起为相（中书侍郎兼吏部尚书、同平章事、景灵宫使）。天圣元年 (1023) 九月，又贬寇准衡州司马，是时寇准病笃，诏至，抱病赴衡州（今衡阳）任，病故于竹榻之上，妻子宋氏奏乞归葬故里。皇佑四年，诏翰林学士孙抃撰神道碑，帝为篆其首曰“旌忠”。寇准善诗能文，七绝尤有韵味，今传《寇忠愍诗集》三卷。